cyanic-selkie/wikianc huggingface dataset:
วัดท้ายเมือง
วัดท้ายเมือง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี ปัจจุบัน พระครูศรีนนทการ (ชัยฤทธิ์ เตชสูโร ป.ธ.๖) เป็นเจ้าอาวาส
วัดท้ายเมืองสร้างและได้รับพระราชทานวิสุงคามสีมาเมื่อ พ.ศ. 2352 เจ้าพระยารัตนาธิเบศร์ (กุน) สมุหนายกในสมัยรัชกาลที่ 2 ท่านได้สร้างวัดพร้อมกัน 3 วัด คือ วัดหัวเมือง (ปัจจุบันเป็นวัดร้างในโรงพยาบาลพระนั่งเกล้า) วัดกลางเมือง (วัดกลางบางซื่อ) และวัดแห่งนี้ อย่างไรก็ดี ข้อมูลนี้มีความขัดแย้ง อีกแหล่งข้อมูลกล่าวว่า สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ทรงได้บูรณะวัดหลายแห่ง รวมถึงวัดท้ายเมืองด้วย
อุโบสถสร้างเมื่อ พ.ศ. 2352 มีฐานเป็นฐานสิงห์แบบมีบัวลูกแก้วอกไก่ เฉลียงเป็นฐานสิงห์ ซุ้มประตูหน้าต่างเป็นทรงบันแถลง ภายในมีพระประธานพระพุทธรูปปางมารวิชัย มีเจดีย์ย่อมุมไม้ยี่สิบรอบอุโบสถ รวมถึงมีกำแพงแก้วล้อมรอบ ศาลาการเปรียญสร้างเมื่อ พ.ศ. 2535 พระประธานประจำศาลาการเปรียญปางสมาธิ เป็นอาคารคอนกรีตเสริมเหล็กทรงไทย 2 ชั้น วิหารสร้างเมื่อ พ.ศ. 2477 อาคารเสนาสนะอื่น ๆ ได้แก่ ศาลาบำเพ็ญกุศล กุฏิสงฆ์ พระปรางค์ และรูปปั้นอดีตเจ้าอาวาส ใบเสมาเป็นแบบเสมานั่งแท่น
ยูกิโอ ARC-V
ยูกิโอ ARC-V (☆☆ (Yūgiō Āku Faibu); ; ทับศัพท์: ยูกิโอ อาร์คไฟว์) เป็นอนิเมะชุดสัญชาติญี่ปุ่นที่แอนิเมชันโดยแกลลอป เริ่มออกอากาศทางทีวีโตเกียว ในระหว่างวันที่ 6 เมษายน พ.ศ. 2557 ถึงวันที่ 26 มีนาคม พ.ศ. 2560 นับเป็นภาคแยกลำดับที่ 4 ของแฟรนไชส์เกมกลคนอัจฉริยะต่อจากยูกิโอ ZEXAL ได้รับการดัดแปลงเป็นมังงะที่เขียนเรื่องโดยชิน โยชิดะ และภาพประกอบโดยนาโอฮิโตะ มิโยชิ เริ่มตีพิมพ์ลงในนิตยสารวีจัมป์ ของสำนักพิมพ์ชูเอชะ ในเดือน สิงหาคม พ.ศ. 2558
ในวันที่ 16 ธันวาคม พ.ศ. 2559 ได้มีการประกาศอนิเมะภาคแยกลำดับต่อไป โดยมีชื่อว่ายูกิโอ VRAINS มีกำหนดออกอากาศทางโทรทัศน์ในวันที่ 10 พฤษภาคม พ.ศ. 2560
โครงเรื่อง
ในเมื่องไมแอมีที่โรงเรียนสอนการดูเอลยูโช นักเรียนมัธยมปลายปีที่สองชื่อว่าซาคากิ ยูยะ ปรารถนาที่จะเป็นดูเอลเอนเตอร์เทนมืออาชีพเหมือนกับพ่อ วันหนึ่งตอนที่ยูยะกำลังดูเอลได้ปลุกวิธีการอัญเชิญแบบใหม่ที่เรียกว่า การอัญเชิญเพนดูลัม จึงทำให้ดึงดูดความสนใจจากอาคาบะ เรย์จิ ประธานบริษัทเลโอ คอร์ปอเรชัน และทำให้ได้ดวลหนึ่งต่อหนึ่งกันแต่การดวลก็ถูกหยุดไว้ก่อน ต่อมายูยะพบกับดูเอลลิสต์สามคนที่มีหน้าตาคล้ายคลึงกับเขาอย่างมากซึ่งจะโผล่มาตามลำดับ ดูเอลลิสต์นิสัยเงียบสงบเป็นผู้อัญเชิญเอกซ์ซีสชื่อว่ายูโตะ, ดูเอลลิสต์ที่มีความมั่นใจสูงเป็นผู้อัญเชิญซิงโครชื่อว่ายูโก, และดูเอลลิสต์นิสัยซาดิสเป็นผู้อัญเชิญฟิวชันชื่อว่ายูริ ในภายหลังยูยะได้รู้ว่าคนที่หน้าเหมือนกับเขามาจากมิติอื่นซึ่งยูยะอยู่ใน มิติสแตนดาร์ด ในระหว่างการแข่งขันไมแอมีแชมเปียนซิพยูยะและเพื่อนพ้องก็รู้ว่าอยู่ในท่ามกลางความขัดแย้งระหว่างมิติกับ ดูเอลอคาเดเมีย ที่อยู่ใน มิติฟิวชัน ซึ่งมีพ่อของเรย์จิเป็นผู้นำที่มีชื่อว่า อาคาบะ เลโอ ผู้ที่พยายามรวมทั้งสี่มิติเข้าด้วยกัน เพื่อที่จะหยุดเป้าหมายของพ่อ เรย์จิได้สร้างกลุ่มที่เรียกว่า แลนเซอร์ (ランサーズ (Ransāzu); ) โดยมียูยะและเพื่อนพ้องเข้าร่วมด้วยและจะต้องเดินทางข้าม มิติซิงโคร และ มิติเอกซ์ซีส
กีฬากระโดดน้ำในโอลิมปิกฤดูร้อน 1976
การแข่งขันกีฬากระโดดน้ำในกีฬาโอลิมปิกฤดูร้อน 1976 จัดการแข่งขันที่มอนทรีออล ประเทศแคนาดา มีการชิงชัย 4 เหรียญทอง
ประเทศราช
ประเทศราช หรือ รัฐบรรณาการ หมายถึง รัฐที่มีประมุขเป็นของตนเอง แต่อยู่ภายใต้การควบคุมดูแลและคุ้มครองของพระมหากษัตริย์อีกรัฐหนึ่ง เจ้าผู้ครองนครประเทศราชหรือสามนตราช ต้องส่งเครื่องราชบรรณาการถวายเป็นประจำ และในยามศึกสงครามต้องส่งกองกำลังเข้าช่วยกองทัพหลวงด้วย มีลักษณะคล้ายรัฐในอารักขาของจักรวรรดินิยมตะวันตก
ตัวอย่างของประเทศราชได้แก่ เกาหลีภายใต้ราชวงศ์หยวนของจีน (พ.ศ. 1813–1899), กรุงศรีอยุธยาภายใต้พม่า (พ.ศ. 2112–2127), กัมพูชาภายใต้สยาม (พ.ศ. 2337–2427), นครเชียงใหม่ภายใต้สยาม (พ.ศ. 2317–2437)
อาณาจักรสยาม
หัวเมืองประเทศราชของอาณาจักรสยาม แบ่งออกเป็น 3 ชั้น ตามบรรดาศักดิ์ของเจ้าผู้ครองเมือง ได้แก่
ศักดินา
ในราชอาณาจักรสยาม พระบาทสมเด็จพระจุลจอมเกล้าเจ้าอยู่หัวได้โปรดให้ตราพระราชบัญญัติศักดินาเจ้านายพระยาท้าวแสนประเทศราช ดังนี้
เกล็ดมังกร
เกล็ดมังกร อยู่ในวงศ์ Asclepiadaceae เป็นไม้เลื้อย เกาะอาศัย ยางขาว ใบเดี่ยวเป็นวงรี ดอกช่อออกตามซอกใบ สีขาวอมเหลือง ใช้เป็นไม้ประดับ
โนเวย์แมน
โนเวย์แมน เป็นซิงเกิลที่ 54 ของกลุ่มไอดอลญี่ปุ่น AKB48 ได้วางจำหน่ายในประเทศญี่ปุ่นโดย King Records เมื่อวันที่ 28 พฤศจิกายน ค.ศ. 2018 โดยมี ซากุระ มิยาวากิ รับตำแหน่งเป็นเซ็นเตอร์เพลงนี้ โดยซิงเกิลนี้เป็นซิงเกิลสุดท้ายของ ซากุระ มิยาวากิ, นาโกะ ยาบูกิ และ ฮิโตมิ ฮนดะ ผู้ซึ่งชนะการแข่งขันจากรายการ Produce 48 ก่อนที่จะเริ่มทำกิจกรรมกับวง IZ*ONE
การวางจำหน่ายและผลตอบรับ
โนเวย์แมนได้เปิดตัวเป็นอันดับหนึ่งของ Oricon Singles Chart ในวันแรกโดยมียอดขาย 1,173,015 แผ่น โดยยังครองอันดับหนึ่งในชาร์ตเป็นเวลา 3 วัน และตกลงมาเป็นอันดับที่ 3 ในวันที่สี่  โดยซิงเกิลนี้เปิดตัวเป็นอันดับหนึ่งของชาร์ตด้วยยอดขาย 1,205,009 แผ่น
ภายในวันที่ 28 ตุลาคม พ.ศ. 2018 โนเวย์แมนได้ทะลุ 2.5 ล้านวิวใน YouTube ภายใน 24 ชั่วโมงแรกแรก และมีการเข้าชม 1.39 ล้านครั้ง
เมื่อวันที่ 28 พฤศจิกายน Billboard Japan รายงานว่าซิงเกิ้ลโนเวย์แมนทำยอดขายไปได้ 1,313,247 แผ่นในวันแรก จึงทำให้เป็นซิงเกิลที่ 4 ของ AKB48 ที่ทำยอดขายได้มากกว่าหนึ่งล้านแผ่นในวันแรก (จาบาจา 1.1 ล้านแผ่น, ทีชเชอร์ทีชเชอร์ 2.58 ล้านแผ่น และเซนทิเมทัลเทรน 1.31ล้านแผ่น) โดยโนเวย์แมนเป็นซิงเกิลที่ขายดีที่สุดเป็นอันดับ 5 ในปีค.ศ.2018 ใน Oricon
สมาชิก
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้นๆ
"NO WAY MAN"
Team B: Kashiwagi Yuki, Takahashi Juri, Takeuchi Miyu
Team 4: Okada Nana, Yamauchi Mizuki
Team 8: Okabe Rin, Oguri Yui, Kuranoo Narumi, Shitao Miu, Honda Hitomi
Team E: Sugawara Maya, Suda Akari
Team M: Shiroma Miru
Team H: Tanaka Miku, Sashihara Rino, Yabuki Nako
Team KIV: Miyawaki Sakura
Team NIII: Ogino Yuka
Team G: Nakai Rika
STU: Takino Yumiko
"Ike no Mizu wo Nukitai"
Ike no Mizu เซ็มบัตสึ (9 คน)
Team A: Kato Rena, Nishikawa Rei
Team K: Komiyama Haruka, Minegishi Minami
Team B: Oya Shizuka, Sasaki Yukari, Taniguchi Megu, Yamabe Ayu
Team 8: Ota Nao
"Wakariyasukute Gomen"
Team A: Goto Moe, Chiba Erii
Team K: Kojima Mako, Muto Tomu
Team B: Iwatate Saho, Nakanishi Chiyori
Team 4: Asai Nanami
AKB48 Kenkyuusei: Sato Minami
Team BII: Murase Sae
Team KIV: Motomura Aoi
Team NIII: Yamada Noe
"Soredemo Kanojo wa"
Otona เซ็มบัตสึ (18 คน)
Team 8: Onishi Momoka, Oda Erina, Sato Shiori
Team S: Kitagawa Ryoha
Team KIV: Unjo Hirona, Moriyasu Madoka
Team NIII: Nishigata Marina
Team G: Yamaguchi Maho
"Ohayo Kara Hajimaru Sekai"
U-19 เซ็มบัตสึ (18 คน)
Team A: Maeda Ayaka
Team 8: Gyouten Yurina, Sakaguchi Nagisa, Tanikawa Hijiri, Yokoyama Yui
AKB48 Kenkyuusei: Omori Maho
Team KII: Ota Ayaka
Team BII: Ota Yuuri, Jonishi Rei
Team TII: Matsuoka Hana, Matsumoto Hinata
Team NIII: Kato Minami, Takakura Moeka
Team G: Homma Hinata
STU: Yabushita Fu
STU48 Kenkyuusei: Nakamura Mai
"Saikyou Twintail"
U-16 เซ็มบัตสึ (16 คน)
Team A: Suzuki Kurumi, Taguchi Manaka
Team B: Kubo Satone
Team 8: Yamada Kyoka
AKB48 Kenkyuusei: Yahagi Moeka
Team KII: Obata Yuna
Team E: Suenaga Oka
Team N: Umeyama Cocona, Yamamoto Ayaka
Team TII: Takeda Tomoka
HKT48 Kenkyuusei: Watanabe Akari
Team G: Oguma Tsugumi
STU: Ishida Chiho, Ichioka Ayumi, Iwata Hina, Kadowaki Miyuna
"Yume e no Process"
AiKaBu เซ็มบัตสึ (16 คน)
Team B: Fukuoka Seina
Team 4: Asai Nanami, Yamauchi Mizuki
Team 8: Oda Erina, Oguri Yui, Nagano Serika
AKB48 Kenkyuusei: Sato Minami
Team BII: Nakagawa Mion
Team NIII Ogino Yuka, Takakura Moeka
Team G: Sugahara Riko, Murakumo Fuka, Yamaguchi Maho
"Mimi wo Fusage!"
Team Nice Fight (13 คน)
Team A: Shinozaki Ayana
Team K: Ichikawa Manami, Mogi Shinobu
Team 8: Oda Erina, Nakano Ikumi, Nagano Serika
Team E: Asai Yuka
Team H: Matsuoka Natsumi
Team KIV: Imada Mina
Team TII: Kurihara Sae
Team G: Hasegawa Rena
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ยาโนช อาแดร์
ยาโนช อาแดร์ (János Áder) เป็นนักกฎหมายและนักการเมืองชาวฮังการีซึ่งดำรงตำแหน่งประธานาธิบดีฮังการีตั้งแต่ ค.ศ. 2012 ถึง ค.ศ. 2022 เขาเป็นนักการเมืองเก่าแก่ของพรรคฟิแด็สซึ่งเป็นพรรคการเมืองฝ่ายขวา ในฐานะตัวแทนของพรรค เขาเข้าร่วมการพูดคุยโต๊ะกลมของฮังการีในช่วงสิ้นสุดของระบอบคอมมิวนิสต์ในฮังการีใน ค.ศ. 1989 เขาเป็นสมาชิกสมัชชาแห่งชาติของฮังการีตั้งแต่ ค.ศ. 1990 ถึง ค.ศ. 2009 และดำรงตำแหน่งโฆษกตั้งแต่ปี ค.ศ. 1998 ถึง ค.ศ. 2002 เขาเป็นประธานการประชุมของพรรคฟิแด็สชั่วคราวระหว่าง ค.ศ. 2002 ถึง ค.ศ. 2003 เขาดำรงตำแหน่งหัวหน้ากลุ่มรัฐสภาของพรรคฟิแด็สระหว่าง ค.ศ. 2002 ถึง ค.ศ. 2006
กรอมา
กรอมา (ក្រមា) เป็นเครื่องแต่งกายดั้งเดิมของกัมพูชา สามารถใช้งานได้หลายรูปแบบ เช่น ใช้พันคอ โพกศีรษะ ต่างผ้าเช็ดหน้า เคียนเอว ห่มคลุมกันแดดฝน หรือใช้เป็นเปลสำหรับทารก นักกีฬาบุกกาเตาจะเคียนกรอมาที่หัว เอว และกำปั้น และใช้สีของกรอมาเพื่อแยกแยะระดับทักษะของนักกีฬา โดยกรอมาสีดำถือว่ามีระดับทักษะสูงสุด หากเป็นสีขาวจะหมายถึงระดับทักษะต่ำสุด กรอมาสวมใส่ได้ในทุกเพศทุกวัย โดยมากเป็นลายตารางสีแดงหรือสีน้ำเงิน ถือเป็นสัญลักษณ์ประจำชาติอย่างหนึ่งของกัมพูชา
ในยุคเขมรแดงเรืองอำนาจ รัฐบาลบังคับให้ชาวเขมรสวมชุดสีดำ และพันคอด้วยกรอมาลายตารางหมากรุก ซึ่งการแต่งกายเช่นนี้ ชาวไทยในเกาะกงจะเรียกว่า "กา", "เขมรดำ" หรือ "เขมรกาดำ" ด้วยเปรียบเปรยทั้งสีผิวกับสีชุด
ผู้มีเชื้อสายเขมรในภาคตะวันออกเฉียงเหนือของประเทศไทย จะใช้กรอมาเช่นกัน แต่เรียกตามภาษาไทยว่าผ้าขาวม้า
อันจู
อันจู (안주시, 安州市) เป็นเมืองแห่งหนึ่งในจังหวัดพย็องอันใต้ ประเทศเกาหลีเหนือ ตั้งอยู่พิกัดภูมิศาสตร์ที่ 39.62 เหนือ 125.66 ตะวันออก ประชากร ค.ศ. 2008 มีทั้งหมด 240,117 คน มีแม่น้ำช็องช็อนไหลผ่านเมือง
วัดแหลมสุวรรณาราม (จังหวัดสมุทรสาคร)
วัดแหลมสุวรรณาราม เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำท่าจีน ในตำบลท่าฉลอม อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 29 ไร่ 3 งาน 41 ตารางวา มีที่ธรณีสงฆ์ จำนวน 3 แปลง เนื้อที่ 105 ไร่
วัดแหลมสุวรรณารามหรือที่ชาวบ้านเรียก วัดหัวแหลม สร้างขึ้นประมาณปี พ.ศ. 2369 ด้วยไม้ทั้งหลัง ภายในประดิษฐาน หลวงพ่อดำ แต่เดิมองค์พระเป็นไม้ แต่ปัจจุบันได้ครอบด้วยปูน อุโบสถไม้เก่ามีความแปลกตาตรงที่ด้านบนสุดจะเป็นรูปหัวสิงโต ถัดลงมาเป็นหัวพญานาคไหหลำ และหัวพญานาคไทย รวมถึงกระเบื้องปูพื้นลวดลายโบราณจากจีน นอกจากนั้นยังมีซุ้มวงกบ ประตู ที่แกะสลักด้วยความปราณีตบรรจงอ่อนช้อยงดงาม ภายในอุโบสถยังประดิษฐานพระพุทธรูปหลวงปู่แสนสุข หลวงพ่อเชียงแสน และหลวงพ่อดำ วัดได้รับพระราชทานวิสุงคามสีมาเมื่อ พ.ศ. 2422
อาคารเสนาสนะอื่น ๆ ประกอบด้วยศาลาการเปรียญ กว้าง 9 เมตร ยาว 16 เมตร สร้างเมื่อ พ.ศ. 2510 เป็นอาคารไม้ทรงไทย หอสวดมนต์ กว้าง 8.50 เมตร ยาว 13.50 เมตร สร้างเมื่อ พ.ศ. 2502 เป็นอาคารไม้ กุฏิสงฆ์จำนวน 10 หลัง เป็นอาคารครึ่งตึกครึ่งไม้ ศาลาบำเพ็ญกุศลจำนวน 5 หลัง หอฉัน 1 หลัง โรงครัว 2 หลัง โรงเก็บพัสดุ 1 หลัง และโรงเรียนพระปริยัติธรรม 1 หลัง
Rhoiacarpos
Rhoiacarpos เป็นสกุลของพืชดอกที่อยู่ในวงศ์ Santalaceae.
ถิ่นกำเนิดของมันคือแอฟริกาใต้
สปีชีส์ในสกุล ได้แก่:
กลุ่มคนวันเสาร์ไม่เอาเผด็จการ
ประวัติ
กลุ่มคนวันเสาร์ ไม่เอาเผด็จการ เป็นการต่อยอดกลุ่มการเมืองจากเว็บบอร์ดราชดำเนิน พันทิป จากการรวบรวมกลุ่ม "รักเมืองไทย ให้กำลังใจนายก(ทักษิณ)" มาเป็น "คนผ่านฟ้า" แตกตัวมาเป็นกลุ่มวายุภักษ์ ในห้วงเวลาที่มี "ม็อบคาราวานคนจน" ที่จตุจักร สมาชิกเริ่มแรกมีประมาณ 1,200 คน ตอนเริ่มเปิดตัวกลุ่ม คนวันเสาร์ไม่เอาเผด็จการ ช่วงแรกมี "ชนาพัทธ์ ณ นคร" เป็นหัวหอก แต่ต่อมาได้เปลี่ยนเป็น วราวุธ ฐานังกรณ์ เป็นแกนนำ
คนวันเสาร์ ไม่เอาเผด็จการ ได้ชื่อมาจากกลุ่มคนที่ไปรวมตัวต้านรัฐประหารที่สนามหลวง ซึ่งเป็นคนชั้นกลางในกรุงเทพมหานคร ได้นัดหมายเจอกันทุกวันเสาร์
การใช้นามแฝง
ในช่วงแรกแกนนำก็ต้องหาชื่อแฝงไปก่อน จะสมศักดิ์ สมชาย สมหญิง หรือสุชาติก็ว่ากันไป และเนื่องจากเป็นภาคพลเมืองของแท้ไร้การจัดตั้งใด ๆ ก็เปรียบเสมือนการต่อสู้ของชาว"บางระจัน" เพียงแต่บางระจันยุคนี้มันเป็นยุค"ไซออน"แล้ว ก็เลยกลายเป็นรหัสวงในว่า"บางไซ" พอนักข่าวมาถามแกนนำที่ถือโทรโข่งบนเวทีว่าชื่อแซ่อะไรไม่เคยเห็นหน้ามาก่อน เขาตอบไปว่า"ผมชื่อ สุชาติ ณ บางไซ" นักข่าวเลยส่งเข้าไปที่โรงพิมพ์เป็น สุชาติ นาคบางไทร
จตุคามรามเทพ ๑ บาทปราบกบฏ
เมื่อวันที่ 30 พฤษภาคม 2550 กลุ่มคนวันเสาร์ไม่เอาเผด็จการ เปิดให้ประชาชนเข้ารับจตุคามรามเทพ รุ่นปราบกบฏ องค์ละ 1 บาท ที่ท้องสนามหลวงหลังจากขบวนรถขนส่งจตุคามฯ ได้เดินทางมาถึงที่ท้องสนามหลวง ได้เกิดเหตุชุลมุลเล็กน้อยทำให้แกนนำต้องย้ายจุดแจกจตุคาม จากจุดกึ่งกลางของสนามหลวง มาเป็นฝั่งด้านทิศใต้ติดกับวัดพระแก้ว โดยเปิดให้รับจำนวน 3 จุด และให้สิทธิ์กับผู้ที่สั่งจองก่อน โดยขั้นตอนในการรับจตุคาม ได้ให้ประชาชนโชว์บัตรประชาชนและจ่ายเงินองค์ละ 1 บาท นอกจากนี้ยังได้มีการแจกสมุดปกม่วง
เตอร์กิชแอร์ไลน์ เที่ยวบินที่ 981
ในวันที่ 3 มีนาคม 2517 หลังจากที่เครื่องบินได้ทำการบินขึ้นจากท่าอากาศยานนานาชาติอาทาทืร์ค เครื่องบินเกิดเหตุประตูห้องสัมภาระหลุดออกมาในขณะบิน ทำให้เกิดความดันอากาศในห้องผู้โดยสารลดลงในเครื่องบิน ส่งผลให้มีผู้เสียชีวิตทั้งหมด 346 คนบนเครื่องบิน (ผู้โดยสาร 334 คน และลูกเรือ 12 คน)
เตอร์กิชแอร์ไลน์ เที่ยวบินที่ 981 ได้จดบันทึกว่าเป็นอุบัติเหตุทางเครื่องบินพาณิชย์ครั้งร้ายแรงที่สุดในฝรั่งเศส และอุบัติเหตุที่ร้ายแรงที่สุดอันดับ 1 บนเครื่องบินแมคดอนเนลล์ ดักลาส ดีซี-10 โดยอันดับ 2 คือ อเมริกันแอร์ไลน์ เที่ยวบินที่ 191
กระบวนพยุหยาตรา
กระบวนพยุหยาตรา อาจหมายถึง
ประวัติศาสนาอิสลาม
ปัจจุบันศาสนาอิสลามแพร่ไปทั่วโลกจากเมืองมักกะฮ์ ไปถึง ประเทศจีน และ ประเทศอินโดนีเซีย (ซึ่งมีประชากรมุสลิมมากที่สุดในโลก) ในเดือนตุลาคม พ.ศ. 2552 มีประชากรมุสลิมด้วยกัน 1.571 พันล้านคนทั่วโลก ทำให้เป็นศาสนาที่มีผู้นับถือมากที่สุดเป็นอันดับสองของโลก รองจากศาสนาคริสต์
จังหวัดเมิซ
เมิซ (Meuse) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อจังหวัดเมิซตั้งตามชื่อแม่น้ำเมิซ ตัวจังหวัดตั้งอยู่ทางตะวันออกเฉียงเหนือของประเทศ โดยมีบาร์-เลอ-ดุกเป็นเมืองหลัก ใน ค.ศ. 2019 จังหวัดนี้มีประชากร 184,083 คน
เมิซเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดบารัวและสามราชรัฐมุขนายก (Trois-Évêchés)
สถานที่สำคัญและน่าสนใจในจังหวัดเมิซก็ได้แก่ อาสนวิหารแม่พระแห่งแวร์เดิง
Rhoogeton
Rhoogeton เป็นสกุลของพืชดอกที่อยู่ในวงศ์ Gesneriaceae.
ถิ่นกำเนิดของมันคือเวเนซุเอลาถึงกายอานาและบราซิลตอนเหนือ
สปีชีส์ในสกุล ได้แก่:
เอ็มอาร์ที (แก้ความกำกวม)
เอ็มอาร์ที (MRT) อาจหมายถึง
ความเชื่อมั่นผู้บริโภค
ความเชื่อมั่นผู้บริโภค (Consumer confidence) เป็นการประมาณความรู้สึกของผู้บริโภคที่มีต่อเศรษฐกิจโดยรวมและสถานการณ์เศรษฐกิจส่วนตน การที่ผู้บริโภคมีความมั่นใจต่อเสถียรภาพของรายได้ของตนจะตัดสินกิจกรรมการใช้จ่าย และถูกใช้เป็นหนึ่งในตัวชี้วัดเศรษฐกิจโดยรวม ดังนั้น เมื่อความเชื่อมั่นผู้บริโภคสูงขึ้น ผู้บริโภคจะมีการบริโภคมากขึ้น และส่งผลดีต่อการขยายตัวทางเศรษฐกิจ ในขณะที่หากความเชื่อมั่นผู้บริโภคต่ำลง ผู้บริโภคจะประหยัดกิจกรรมใช้จ่ายของตนมากขึ้น และส่งผลเสียต่อเศรษฐกิจเช่นกัน
ดานีแยล ปลิญสกี
ดานีแยล มาแตอุช ปลิญสกี (Daniel Mateusz Pliński; 10 ธันวาคม ค.ศ. 1978 —) เป็นนักวอลเลย์บอลชาวโปแลนด์ ผู้ทำหน้าที่ร่วมสโมสรตแซร์รัดตชาร์ญีราดอม
ชีวิตส่วนตัว
ดานีแยล ปลิญสกี เกิดในเมืองปุตสก์ ประเทศโปแลนด์ เขามีพี่น้องทั้งหมด 5 คน คือ ปียอตร์, วีแยสวัฟ, วอยแชค, วียอแลตา และอีวอนา เมื่อวันที่ 24 กันยายน ค.ศ. 2004 เขาแต่งงานกับมาร์ตา เขามีลูกสาวด้วยกัน 2 คน คือ ยูเลีย (เกิด 10 เมษายน ค.ศ. 2006) และแลนา (เกิด ค.ศ. 2012)
สโมสร
เขาเป็นผู้เล่นของสโมสรแปกีแยแอ สกราแบวคาตุฟ ระยะเวลา 7 ปี เขาได้รับแชมป์โปลิชแชมเปียนชิพ 5 สมัย (2008, 2009, 2010, 2011, 2014), โปลิชคัพ 3 สมัย (2009, 2011, 2012), เหรียญเงินจากซีอีวีแชมเปียนส์ลีก 2011/12, เหรียญทองแดงจากซีอีวีแชมเปียนส์ลีก 2009/10 และ 2 เหรียญเงินกับ 1 เหรียญทองแดงจากชิงแชมป์สโมสรโลก เมื่อวันที่ 9 พฤษภาคม ค.ศ. 2014 เขาได้ย้ายไปเล่นให้กับสโมสรตแซร์รัดตชาร์ญีราดอม
ทีมชาติ
ปลิญสกีได้รับเหรียญทองการแข่งขันวอลเลย์บอลชายชิงแชมป์ยุโรป 2009 เมื่อวันที่ 14 กันยายน ค.ศ. 2009 เขาได้รับเครื่องราชอิสริยาภรณ์ (Knight's Cross of Polonia Restituta)
รถถังหนักสุดยอด
รถถังหนักสุดยอด ยังเรียกอีกอย่างว่า รถถังหนักขั้นสุดยอด เป็นรถถังที่มีความโดดเด่นเกินกว่ามาตรฐานของประเภทรถถังหนักในทั้งขนาดหรือน้ำหนักที่เทียบเท่ากับยานพาหนะที่ร่วมยุคสมัย
จับกัง
จับกัง ( (แต้จิ๋ว)) เป็นคำไทยที่มีรากเค้ามาจากภาษาจีน มีความหมายคือ ผู้ที่สามารถทำงานได้หลายอย่าง, แต่มักเน้นงานที่ต้องใช้กำลังกาย หรืองานช่าง ปัจจุบันมักเข้าใจว่า จับกัง เป็นกรรมกรแบกหาม เท่านั้น
Rhynchotheca
Rhynchotheca เป็นสกุลของพืชดอกที่อยู่ในวงศ์ Geraniaceae.
ถิ่นกำเนิดของมันคือเอกวาดอร์ถึงเปรู
สปีชีส์ในสกุล ได้แก่:
กีฬากระโดดน้ำในโอลิมปิกฤดูร้อน 1980
การแข่งขันกีฬากระโดดน้ำในกีฬาโอลิมปิกฤดูร้อน 1980 จัดการแข่งขันที่มอสโก สหภาพโซเวียต มีการชิงชัย 4 เหรียญทอง
กอร์โนกรันเด
กอร์โนกรันเด (Corno Grande; "เขาใหญ่"; great horn) เป็นจุดสูงสุดของเทือกเขาอัปเปนนีนี ตั้งอยู่ในอาบรุซโซ ทางตอนกลางของประเทศอิตาลี ส่วนหนึ่งของมาสซีฟกรันซัสโซ และเป็นจุดสูงสุดในคาบสมุทรอิตาลีด้วยความสูง 2912 m จากระดับน้ำทะเล และเป็นยอดเขาที่สูงสุดในอิตาลีภาคพื้นแผ่นดินที่ไม่ได้อยู่ในเทือกเขาแอลป์ และเป็นอันดับสองในประเทศอิตาลีที่ไม่ได้อยู่ในเทือกเขาแอลป์ รองมาจากเขาเอตนาบนเกาะซิซิลี
กอร์รีทางใต้ของกอร์โนกรันเดมีหนึ่งในธารน้ำแข็งที่ตั้งอยูทางใต้ที่สุดแห่งหนึ่งของยุโรป ชื่อว่า ธารน้ำแข็งกัลเดโรเน
มะอึก
มะอึก  หรือ Solanum stramonifolium  Hairy-fruited eggplant เป็นพืชในวงศ์  Solanaceae เป็นพืชพื้นเมืองของไทยและอินโดนีเซีย ผลกลมมีขนอ่อนๆปกคลุมอยู่โดยรอบ ผลอ่อนสีเขียว รสขื่น สุกแล้วเป็นสีเหลืองอมส้ม มีรสเปรียวและหอม เมื่อสุกเป็นสีเหลือง มีเมล็ดมาก รับประทานได้
ผลทั้งดิบและสุก มีรสเปรี้ยว ใส่ในน้ำพริก ใช้ปรุงแกงที่ออกรสเปรี้ยวเช่น แกงคั่วส้ม แกงคั่ว แกงหมูตะพาบน้ำ โดยต้องขูดขนออกก่อนนำไปทำอาหาร แล้วหั่นเป็นแว่น ชาวม้งนำผลไปใส่น้ำพริก ทางจังหวัดจันทบุรีนิยมนำมายำ ทางภาคเหนือและภาคอีสานนำมาทำส้มตำ ใส่แกงส้ม ทางภาคใต้ใส่ในแกงเนื้อและปลาย่าง
รถถังหนัก
รถถังหนัก เป็นประเภทหนึ่งของรถถังที่ได้รับการเสริมเกราะที่เพิ่มมากขึ้นในการปกป้องตัวเองที่ดีกว่ารวมทั้งพลังอำนาจการยิงที่เทียบเท่าหรือดีกว่ารถถังประเภทเบา บ่อยครั้งที่มีจุดข้อด้อยในการเคลื่อนที่ ความคล่องแคล่ว และสิ้นเปลืองต้นทุนโดยเฉพาะ
ต้นกำเนิดของรถถังประเภทนี้ในช่วงสงครามโลกครั้งที่หนึ่งและรถถังแบบแรก ได้ออกแบบมาเพื่อปฏิบัติการอย่างใกล้ชิดกับทหารราบและเผชิญหน้ากับทั้งปืนใหญ่ และปืนต่อต้านรถถังโดยเฉพาะ รถถังในยุคแรกต้องมีเกราะที่หนาพอที่จะทำให้พวกเขามีชีวิตรอดในดินแดนที่ไร้ผู้คน เมื่อรถถังเบาได้รับการแนะนำ การออกแบบขนาดใหญ่ได้กลายเป็นที่รู้จักคือรถถังหนัก บทบาท'การบุกทะลวง'ที่มีความคล้ายคลึงยังคงมีอยู่ในช่วงสงครามโลกครั้งที่สอง
เมื่อมีการสู้รบระหว่างรถถังปะทะรถถังได้กลายเป็นสิ่งที่ธรรมดามากขึ้น รถถังหนักที่ติดตั้งปืนต่อต้านรถถังที่ทรงพลังมาก ในช่วงท้ายสงคราม พวกเขาได้นำมาใช้ทั้งสำหรับการจัดการกับป้อมปราการหนักเช่นเดียวกับภารกิจต่อต้านรถถัง พวกมันยังเป็นที่รู้จักกันคือรถถังบุกทะลวง รวมทั้งพวกมันได้แสดงให้เห็นถึงจุดประสงค์ในการเป็นหัวหอกในการโจมตี พวกมันมักจะถูกจัดเป็นหน่วยกองกำลังรถถังหนักพิเศษ
ด้วยวิวัฒนาการของรถถังหลักได้สะกดถึงจุดสิ้นสุดของรถถังหนักที่เป็นประเภทที่แยกตัวออกมา แม้ว่าจะมีการผลิตออกมาเป็นตัวอย่างในช่วงหลังสงครามจำนวนหนึ่ง สิ่งเหล่านี้โดยทั่วไปแล้วได้หายไปในช่วงปี ค.ศ. 1960
เซตวิภัชนัย
เซตวิภัชนัย (fuzzy set) เป็นเซตที่ขอบเขตไม่เด่นชัดหรือคลุมเครือ เราสามารถวัดระดับความเป็นสมาชิกของสมาชิกในเอกภพสัมพัทธ์ต่อเซตวิภัชนัยหนึ่ง ผ่านทางฟังก์ชันภาวะสมาชิก (membership function) ซึ่งเป็นฟังก์ชันที่รับสมาชิกในเอกภพสัมพัทธ์แล้วส่งไปที่ช่วง [0, 1]
ตัวอย่าง
สมมุติ ให้ ก เป็น เซตวิภัชนัย
ฌ็อง เครเตียง
โฌแซ็ฟ ฌัก ฌ็อง เครเตียง (Joseph Jacques Jean Chrétien) เป็นนักการเมืองชาวแคนาดาผู้ดำรงตำแหน่งนายกรัฐมนตรีแคนาดาตั้งแต่วันที่ 4 พฤศจิกายน ค.ศ. 1993 ถึง 12 ธันวาคม ค.ศ. 2003
Rhynchosida
Rhynchosida เป็นสกุลของพืชดอกที่อยู่ในวงศ์ Malvaceae.
สปีชีส์ในสกุล ได้แก่:
Ritonia
Ritonia เป็นสกุลของพืชดอกที่อยู่ในวงศ์ Acanthaceae.
ถิ่นกำเนิดของมันคือมาดากัสการ์
สปีชีส์ในสกุล ได้แก่:
กระชากลงหลุม
กระชากลงหลุม (Drag Me to Hell) เป็นภาพยนตร์สยองขวัญเหนือธรรมชาติของอเมริกาในปี ค.ศ. 2009 ร่วมเขียนบทและกำกับโดย แซม ไรมี บทภาพยนตร์เขียนร่วมกับ อิวาน พี่ชายของเขา
เนื้อเรื่อง
คริสติน บราวน์ พนักงานธนาคารสาว ต้องการตำแหน่งหน้าที่การงานที่ก้าวหน้าเหมือนคนอื่น ณ ที่ทำงานของเธอตำแหน่งผู้ช่วยผู้จัดการยังคงว่างอยู่ แต่ สตู เพื่อนร่วมงานก็เป็นคู่แข่งที่คอยชิงตำแหน่งนี้อยู่ คริสตินจึงต้องหาโอกาสที่จะผลงานเข้าตาผู้จัดการ วันหนึ่ง มีหญิงชราท่าทางน่ากลัวเหมือนพวกยิปซี ชื่อ มิสกานุช มาหาเธอพร้อมอ้อนวอนขอให้เธอช่วยเหลือเรื่องค่าผ่อนส่งบ้าน ไม่เช่นนั้นจะถูกธนาคารยึดไป คริสตินตัดสินใจว่าจะไม่ช่วยเหลือ ทำให้มิสกานุชถึงกับคุกเข่าขออ้อนวอนเธอ แต่เมื่อเธอเรียก รปภ.มาจัดการ มิสกานุชกล่าวหาว่าเธอไปหมิ่นใส่ และในลานจอดรถคืนนั้น มิสกานุชก็รอจังหวะเล่นงานเธอ ทั้งคู่จิกทึ้งกันไปมา ในที่สุดก็สามารถกระชากกระดุมแขนเสื้อโค้ทของคริสตินมาได้เม็ดหนึ่ง พร้อมกับกล่าวคาถาสาปแช่ง และกล่าวทิ้งท้ายว่า "ไม่นานเธอจะต้องมาอ้อนวอนขอฉัน"
เรื่องราวที่เกิดขึ้นนี้ทำให้คริสตินไม่สบายใจ เมื่อเธอไปหา แรม จาส หมอดูผู้มีญานทิพย์ แรม จาสกล่าวว่า เธอโดนสาปแช่ง และไม่ใช่คำสาปธรรมดา ๆ เพราะมิสกานุชได้ส่งปีศาจที่ชื่อ "ลาเมีย" ตามความเชื่อของชาวยิปซี มีรูปร่างคล้ายแพะสีดำขนาดใหญ่ มาเอาชีวิตเธอ ภายใน 3 วัน เธอจะต้องลงนรกไป แม้ เคลย์ แฟนหนุ่มของเธอจะไม่ค่อยเชื่อก็ตาม แต่ก็พร้อมจะช่วยเหลือและอยู่เคียงข้างเธอ
แรม จาส แนะนำให้เธอไปขอความช่วยเหลือจาก ฌาน ซาน ดีน่า หญิงคนทรงชาวเม็กซิกันที่เคยเผชิญหน้ากับลาเมียมาแล้วในปี ค.ศ. 1969 ก่อนที่ทุกอย่างจะสายเกินไป
เบื้องหลังและการออกฉาย
Drag Me to Hell เป็นภาพยนตร์แนวสยองขวัญเหนือธรรมชาติ จากการกำกับและการสร้างของ แซม ไรมี่ ผู้กำกับฯชื่อดังที่มีผลงานที่ประสบความสำเร็จก่อนหน้านั้นจากภาพยนตร์แนวซูเปอร์ฮีโร่ Spider Man ถึง 3 ภาค
ในครั้งนี้ ไรมี่ได้กลับมาทำงานในแนวที่ถนัดอีกครั้ง เป็นครั้งแรกในรอบกว่า 20 ปี โดยเป็นการทำงานร่วมกับ อีวาน ไรมี่ น้องชาย ที่เป็นคนเขียนบทร่วม ซึ่งภาพยนตร์ได้รับคำวิจารณ์ว่า เหมือนกับได้ดูภาพยนตร์ที่ย้อนอดีตไปสู่ภาพยนตร์สยองขวัญทุนต่ำที่เคยสร้างชื่อมาให้กับไรมี่ คือ Evil Dead
การออกฉายในสหรัฐอเมริกา 13 วัน ทำรายได้ไป 30 ล้านเหรียญ นับว่าค่อนข้างแผ่ว แต่การเข้าฉายในประเทศไทยในเดือนมิถุนายน ปีเดียวกัน สามารถรายได้ไป 10 ล้านบาท นับว่าค่อนข้างดี
หาดจูโน
จูโนหรือหาดจูโน เป็นหนึ่งในหาดทั้งห้าของฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 ในช่วงสงครามโลกครั้งที่สอง หาดนี้ได้ทอดจาก Courseulles หมู่บ้านไปทางตะวันออกของหาดโกลด์ของอังกฤษ ไปยัง Saint-Aubin-sur-Mer ซึ่งอยู่ทางด้านตะวันตกของหาดซอร์ดของอังกฤษ การได้จูโนเป็นหน้าที่รับผิดชอบของกองทัพแคนาดา ด้วยการขนส่งทางทะเล, กวาดทุ่นระเบิด และการระดมยิงจากกองเรือที่ดำเนินการโดยราชนาวีแคนาดา และราชนาวีอังกฤษ เช่นเดียวกับส่วนหนึ่งจากกองทัพเรือของฝรั่งเศสเสรี นอร์เวย์ และฝ่ายสัมพันธมิตรอื่นๆ เป้าหมายของกองพลทหารราบแคนาดาบนดีเดย์เป็นการตัดถนนเส้นทางก็อง-บาเยอ เข้ายึดสนามบิน Carpiquet ทางด้านตะวันตกของเมืองก็อง และสร้างการเชื่อมต่อระหว่างสองหาดของอังกฤษคือซอร์ดที่ด้านหนึ่งของหาดจูโน
หาดนี้ได้รับการป้องกันโดยสองกองพันของเยอรมัน คือกองพลทหารราบที่ 716 ซึ่งส่วนหนึ่งของกองพลพันเซอร์ที่ 21 ได้จัดตั้งอยู่ในกองหนุนที่อยู่ใกล้ก็อง
การลงจอดในช่วงแรกต้องพบกับการต้านทานอย่างหนักจากกองพลเยอรมันที่ 716 เบื้องต้นการระดมยิงได้รับผลกระทบน้อยกว่าที่คาดหวังไว้และสภาพอากาศที่ไม่ราบรื่นทำให้ระลอกแรกนั้นล่าช้าจนกระทั่งถึงเวลา 07:35 น. กองร้อยจู่โจมหลายหน่วย—เป็นที่สะดุดตาคือปืนไรเฟิลราชวินนิเพ็ก(Royal Winnipeg Rifles) และปืนไรเฟิลของสมเด็จพระราชินีแห่งแคนาดา(The Queen's Own Rifles of Canada) —ได้รับความสูญเสียอย่างหนักในช่วงเปิดฉากของระลอกแรก จุดแข็งของตัวเลข การประสานการยิงสนับสนุนจากปืนใหญ่และกองทหารยานเกราะได้เคลียร์ส่วนใหญ่ของการป้องกันภายในสองชั่วโมงของการยกพลขึ้นบก การสำรองกองกำลังของกองพลน้อยที่ 7 และ 8 ได้เริ่มแปรขบวนทัพที่เวลา 08:30 น. (พร้อมกับราชนาวิกโยธิน) ในขณะที่กองพลน้อยที่ 9 ได้เริ่มแปรขบวนทัพที่เวลา 11:40 น.
หลังการผลักดันภายในประเทศไปยัง Carpiquet และเส้นทางรถไฟสายก็อง-บาเยอได้บรรลุผสมกับผลลัพธ์ ตัวเลขที่ชัดเจนของคนและยานพาหนะบนชายหาดได้สร้างความล่าช้าที่ยาวนานระหว่างการยกพลขึ้นบกของกองพลน้อยที่ 9 และการเริ่มต้นของการโจมตีที่สำคัญไปยังทางใต้ กองพลน้อยที่ 7 ต้องเผชิญหน้ากับการต่อสู้ที่หนักในช่วงแรกก่อนที่จะผลักดันไปยังทางใต้และทำการติดต่อกับกองพลอังกฤษที่ 50 ที่ Creully กองพลน้อยที่ 8 ต้องเผชิญการต่อต้านอย่างหนักจากกองพันที่ 716 ที่ Tailleville ในขณะที่กองพลน้อยที่ 9 ได้แปรขบวนไปยัง Carpiquet ในช่วงตอนเย็น การต้านทานใน Saint-Aubin ได้ขัดขวางราชนาวิกโยธินจากการสร้างการติดต่อกับกองพลอังกฤษที่ 3 บนซอร์ด  โดยช่วงเวลาทั้งหมดของปฏิบัติการบนแนวรบอังกฤษ-แคนาดาได้รับคำสั่งให้หยุดที่เวลา 21:40 น. ปืนไรเฟิลของสมเด็จพระราชินีแห่งแคนาดาได้บรรลุเป้าหมายดีเดย์ และกองพลทหารราบแคนาดาที่ 3 ได้ประสบความสำเร็จในการผลักดันภายในประเทศได้ไกลกว่ากองกำลังยกพลขึ้นบกอื่นๆบนดีเดย์
กีฬากระโดดน้ำในโอลิมปิกฤดูร้อน 1984
การแข่งขันกีฬากระโดดน้ำในกีฬาโอลิมปิกฤดูร้อน 1984 จัดการแข่งขันที่ลอสแอนเจลิส สหรัฐอเมริกา มีการชิงชัย 4 เหรียญทอง
เรือลาดตระเวน
เรือลาดตระเวน (อังกฤษ: cruiser) เป็นประเภทของเรือรบประเภทหนึ่งที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน เรือลาดตระเวนมีวัตุถุประสงค์หลักในการปฏิบัติการโจมตีและป้องกันภารกิจทางทะเลได้อย่างอิสระ มีความคล่องตัวสูง สามารถต่อตีเป้าหมายได้หลากหลายประเภท เช่น เรือดำน้ำ อากาศยาน และเรือรบผิวน้ำประเภทอื่น ๆ เรือลาดตระเวนเริ่มมีบทบาทสำคัญในช่วงปลายคริสต์ศตวรรษที่ 19 จนกระทั่งสงครามเย็นสงบลง
ในอดีตนั้นเรือลาดตระเวนมิได้จัดเป็นหนึ่งในประเภทของเรือรบ หากแต่เป็นเรือฟริเกตที่ได้รับมอบหมายภารกิจในการลาดตระเวนอย่างอิสระออกจากกองเรือขนาดใหญ่ จึงจำต้องมีส่วนในการเข้าโจมตีเรือสินค้าของศัตรู จนกระทั่งในปลายคริสต์ศตวรรษที่ 19 คำว่า "เรือลาดตระเวน" กลายเป็นรูปแบบของเรือรบประเภทหนึ่งซึ่งออกแบบมาเพื่อภารกิจลาดตระเวนโดยเฉพาะ และจากปลายทศวรรษ 1890 ถึงทศวรรษที่ 1950 เรือลาดตระเวนจะหมายถึงเรือที่มีขนาดใหญ่กว่าเรือพิฆาตแต่จะมีขนาดเล็กกว่าเรือประจัญบาน
ในช่วงปลายคริสต์ศตวรรษที่ 20 ภายหลังได้มีการปลดประจำการเรือประจัญบานจนหมดสิ้นแล้วนั้น ทำให้เรือลาดตระเวนกลายเป็นเรือที่มีขนาดใหญ่ที่สุดและมีประสิทธิภาพที่สุดในการปฏิบัติการรบผิวน้ำ อย่างไรก็ตามก็ได้มีการพัฒนาให้เรือลาดตระเวนมีความสามารถในการป้องกันกองเรือจากภัยคุกคามทางอากาศ ในต้นคริสต์ศตวรรษที่ 21 ประเภทของเรือลาดตระเวนกลายเป็นเรือรบผิวน้ำที่มีขนาดระวางขับน้ำมากที่สุดในกองทัพเรือ (ไม่นับเรือบรรทุกเครื่องบินและเรือช่วยรบอื่น ๆ)
อย่างไรก็ตามยังมีเรือพิฆาตติดอาวุธนำวิถีชั้นอาเลห์เบิร์ก ของสหรัฐอเมริกา และชั้นคองโง ของญี่ปุ่น ที่มีขนาดใหญ่ระดับเดียวกับเรือลาดตระเวน แต่ก็ไม่อาจใช้คำว่าเรือลาดตระเวนได้ เนื่องด้วยเหตุผลทางการเมือง
เรือลาดตระเวนประจำการในปัจจุบัน
กองทัพเรือที่มีเรือลาดตระเวนประจำการ ได้แก่ สหรัฐอเมริกา รัสเซีย ฝรั่งเศส อิตาลี และเปรู ต่อมาในปี ค.ศ. 2006 กองทัพเรืออิตาลีได้ปลดประจำการเรือชั้นวิตตอริโอ เวเนโต และในปี ค.ศ. 2010 กองทัพเรือฝรั่งเศสได้ปลดประจำการเรือลาดตระเวนชั้นโยนออฟอาร์ค (R97) ทำให้ในปัจจุบัน มีเรือลาดตระเวนประจำการอยู่ในกองทัพเรือเพียง 3 ชาติ คือ สหรัฐอเมริกา รัสเซีย และเปรู
เฉลียว วัชรพุกก์
เฉลียว วัชรพุกก์ (29 มกราคม พ.ศ. 2464 - 23 ธันวาคม พ.ศ. 2546) อดีตรัฐมนตรีช่วยว่าการกระทรวงมหาดไทย (2 สมัย) อดีตสมาชิกสภาผู้แทนราษฎรกรุงเทพมหานคร และ อดีตสมาชิกสภาผู้แทนราษฎรจังหวัดตาก
ประวัติ
เฉลียว วัชรพุกก์ เกิดเมื่อวันที่ 29 มกราคม พ.ศ. 2464 เป็นบุตรของขุนวัชรพุกก์ศึกษากร (แปลก วัชรพุกก์) กับ นางบุญมี วัชรพุกก์ สำเร็จการศึกษาระดับปริญญาตรี วิศวกรรมศาสตรบัณฑิต จาก จุฬาลงกรณ์มหาวิทยาลัย สมรสกับสำรวย วัชรพุกก์ มีบุตร-ธิดา 6 คน
เฉลียว วัชรพุกก์ เสียชีวิตด้วยโรคไตวายเฉียบพลัน เมื่อวันที่ 23 ธันวาคม พ.ศ. 2546 สิริอายุ 82 ปี
การทำงาน
เฉลียวเริ่มทำงานครั้งแรก ด้วยการเป็นนายช่างตรี ที่กองวางแผนและหมวดก่อสร้างสะพานข้ามแม่น้ำเจ้าพระยาที่ จังหวัดนครสวรรค์ และเจริญในหน้าที่การงานเรื่อยมา จนก้าวสู่ตำแหน่งอธิบดีกรมทางหลวง ในพ.ศ. 2512 จนถึงพ.ศ. 2522 จนเกษียณอายุราชการใน พ.ศ. 2524
งานการเมือง
เฉลียว เข้าสู่วงการการเมือง ด้วยการเป็นสมาชิกวุฒิสภา เมื่อพ.ศ. 2513 และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
เฉลียว ลงรับสมัครเลือกตั้งสมาชิกสภาผู้แทนราษฎรครั้งแรก ในการเลือกตั้ง พ.ศ. 2526 ที่กรุงเทพมหานคร ซึ่งได้รับเลือกตั้ง และ พ.ศ. 2529 ที่จังหวัดตาก โดยได้รับเลือกเช่นเดียวกัน รวม 2 สมัย
เฉลียว ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงมหาดไทย เมื่อ พ.ศ. 2526 และ พ.ศ. 2529 ในรัฐบาลพลเอกเปรม ติณสูลานนท์
สมาชิกสภาผู้แทนราษฎร
เฉลียว วัชรพุกก์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เสน่ห์ โกมารชุน
เสน่ห์ โกมารชุน (14 กันยายน พ.ศ. 2466 - 4 กันยายน พ.ศ. 2514) นักแสดง นักพากย์ และผู้กำกับภาพยนตร์ เคยเป็นนักร้อง นักแต่งเพลงและนักแสดงตลก
ประวัติ
เสน่ห์ โกมารชุน เกิดที่ย่านตลาดพลู ฝั่งธนบุรี เป็นบุตรของนายสำเนียง และหม่อมเตาะ โกมารชุน มีพี่น้อง 5 เรียงตามลำดับ คือ เสนาะ, สนอง, เสนอ, เสน่ห์ และลักษณะ (ผู้หญิงคนเดียว) พี่ชายของเสน่ห์ที่ชื่อเสนอ เคยแต่งงานกับจุรี โอศิริ และมีบุตรคือนพพล โกมารชุน
เข้าสู่วงการ
เสน่ห์ โกมารชุน เริ่มเข้าสู่วงการหลังเรียนจบชั้นมัธยมปลาย โดยสมัครเป็นนักร้องประจำวง ของกองดุริยางค์ทหารเรือ รุ่นเดียวกับสุรสิทธิ์ สัตยวงศ์, สมยศ ทัศนพันธุ์, สมศักดิ์ เทพานนท์ และปิติ เปลี่ยนสายสืบ ต่อมาเริ่มมีชื่อเสียงจากการร้องเพลงล้อเลียน และแสดงตลกหน้าเวทีลิเกคณะหอมหวล และออกมาตั้งคณะลิเกของตัวเอง ชื่อ "เสน่ห์ศิลป์" แสดงออกอากาศทางสถานีวิทยุ กรมโฆษณาการ และแสดงละครย่อยสลับฉากที่โรงภาพยนตร์ศาลาเฉลิมบุรี
เข้าสู่วงการหนังไทยด้วยเรื่อง ทุ่งนเรศวร เรื่องแรกที่รับบทพระเอก คือเรื่อง "เพียงดวงใจ" ต่อมาหันมารับบทตลกเพียงอย่างเดียว และตั้งคณะพากย์ของเขาเอง มีเสน่ห์, เสนอ, อำภาพรรณ, เสถียร ธรรมเจริญ และจุรี โอศิริเป็นนักพากย์ที่มีชื่อเสียง ประจำอยู่ที่ศาลาเฉลิมบุรี และศาลาเฉลิมกรุง
นอกจากนี้ ยังเคยมีผลงานการแต่งและขับร้องเพลงแนวชีวิตที่มีเนื้อหาเสียดสีสังคม การเมือง เช่นเดียวกับนักร้องชื่อเสียงโด่งดังในอดีตคือ ครูแสงนภา บุญราศรี และคำรณ สัมบุญณานนท์ด้วย จนกระทั่งถูกผู้มีอิทธิพลในยุคนั้นข่มขู่เอาชีวิต ทำให้เขาต้องเลิกร้องเพลงแนวชีวิตไปในที่สุด
ชีวิตครอบครัว
เสน่ห์มีภริยาหลายคน ที่โด่งดังคือ ภริยาคนที่3 คือประไพ คำเรียบร้อย เป็นดารานักร้องเช่นกัน และคนที่ 4 คือปรียา รุ่งเรือง แม่นาคที่เขาสร้างมา ซึ่งเป็นคนที่เขารักมากที่สุด ทั้งสองมีลูกสาวด้วยกันคือ อ้อ ยอดสร้อย โกมารชุนอดีตนักแสดงชื่อดังเช่นเดียวกัน
บั้นปลายชีวิต
ช่วงบั้นปลายชีวิต เสน่ห์ โกมารชุน ป่วยเป็นโรคไตอักเสบอย่างแรง และทราบภายหลังว่าเป็นมะเร็งในไต นอกจากนั้นยังมีโรคเก่าที่เคยเข้ารักษาที่โรงพยาบาลมาแล้วคือโรคเบาหวาน, โรคกระเพาะ, มาลาเรีย และฝีในหู อันทำให้หูหนวกไม่ได้ยินอะไรเลย เสน่ห์ต้องได้รับการล้างไตมาถึง 6 ครั้ง อาการมาทรุดลงในวันที่ 3 ก.ย 2514 จนเสียชีวิตอย่างโดดเดี่ยวที่บ้านไม้เก่าๆ หลังวัดเทพธิดาราม เมื่อวันที่ 4 กันยายน พ.ศ. 2514 ขณะอายุเพียง 48 ปี
ผลงานเพลง
ฯลฯ
หมายเหตุ: เพลงสามล้อแค้นและผู้แทนควาย ที่เขาแต่งเองเป็นเพลงเสียดสีสังคมได้ดี(ภายหลังถูกห้ามออกอากาศ) ถูกใจพล.ต.อ.เผ่า จนท่านมอบ “แหวนอัศวิน” ให้นับว่าเป็นศิลปินคนแรกที่ได้รับเกียรติเช่นนี้
ดักลาส ซี-47 สกายเทรน
ดักลาส ซี-47 สกายเทรน (C-47 Skytrain) ซี-47 สกายเทรน เป็นรุ่นที่ได้รับการพัฒนามาจาก ดีซี-3 เป็นเครื่องบินที่ใช้งานทางทหาร และทำสถิติสร้างมากที่สุดลำหนึ่งของโลกกว่า 10,926 เครื่อง และเป็นเครื่องบินที่ใช้งานนานมากที่สุดเป็นที่รู้จักกันมากที่สุดแบบหนึ่งของโลก เครื่องต้นแบบ ซี-47 บินเป็นครั้งแรกเมื่อวันที่ 17 ธันวาคม ค.ศ. 1935
รายละเอียด ซี-47 สกายเทรน
โดยสาร อัตราผู้โดยสารสูงสุด 36 ที่นั่ง เจ้าหน้าที่ 3 นาย
เสาร์ ๕
''' เป็นบทประพันธ์ของ "ประสิทธิ์ โรหิตเสถียร" (นามปากกา: ดาเรศร์)
เรื่องบู๊ๆของ ขบวนการเสาร์ห้า กับ ปฏิบัติการลับ กวาดล้างองค์กรข้ามชาติ จาร์ก้า และ เรื่องรักๆ ของ เสาร์ห้า กับ หน่วย 5 จ
"วันเสาร์ห้า หมายถึง วันเสาร์ที่ตรงกับขึ้นหรือแรมห้าค่ำ เดือนห้า" หลวงพ่อเริ่มเล่า "เมื่อยี่สิบกว่าปีก่อนนั้น มีวันเสาร์ห้า แรมห้าค่ำ เดือนห้าที่มีฤกษ์ประกอบงามที่สุด พระห้าองค์ที่เป็นเพื่อนรักใคร่กันสนิทสนมมาก และต่างมีวิชาความรู้ติดตัวกันพอสมควร ประชุมคิดกันว่า วันเสาร์ห้าที่จะถึงนั้น จะนั่งปรกปลุกเสกของตลอดคืน ภิกษุทั้งห้าองค์นั้นมีพระเครื่องที่เก่าแก่ที่งามที่สุดและรักที่สุดองค์ละองค์ มีพระกริ่ง คลองตะเคียน พระยอดธง พระท่ากระดาน พระสมเด็จ และพระนางพญา" "เสาร์ห้าคืนนั้น ที่นี่แหละ พระห้าองค์นั่นก็นั่งปรกตลอดคืน เพ่งจิตเฉพาะพระเครื่องของใครก็ของใคร ประมาณสักตีห้า พระเครื่องแต่ละองค์ที่วางราบไว้แต่หัวค่ำ ก็ผงกองค์ขึ้นตั้งอยู่สักอึดใจ แล้วก็เอนราบลงไปใหม่ฟ้าสางพอดี เช้าขึ้นเราก็แยกย้ายกันไป ก่อนจากกันเราคิดกันว่าจะมอบพระเครื่องที่ขลังได้ที่ให้กับทายาทหรือลูกศิษย์ที่พอที่จะเป็นหัวแก้วหัวแหวนก้นกุฎีได้ หลวงพ่อเมี้ยนก็เสนอว่า เราจะออกหาเด็กที่เกิดในคืนวันนั้นคือวันเสาร์ห้า ต้องเป็นผู้ชายแล้วขอรับไว้เป็นลูก ก็ได้เด็กเกิดตามที่ต้องการทุกองค์ พ่อได้ไอ้ดอนที่กาญจนบุรีนี่เอง เลี้ยงมันมาจนโตพอ มันจะไปเป็นทหาร พ่อก็มอบพระท่ากระดานให้ มติที่ประชุมอีกเหมือนกันที่ตกลงว่า ไม่ว่าเด็กนั้นสกุลเดิมจะอย่างไร เราจะเปลี่ยนเป็นสกุลพระเครื่องให้ทั้งหมด จึงได้มี เทิด ยอดธง มีกริ่ง คลองตะเคียน มีดอน ท่ากระดาน ยอด นางพญา และ เดี่ยว สมเด็จ"
การสร้าง
เสาร์ ๕ ถูกสร้างเป็นภาพยนตร์ครั้งแรกเมื่อปี พ.ศ. 2519 โดย บางกอกการภาพยนตร์ กำกับการแสดงโดย วินิจ ภักดีวิจิตร เป็นภาพยนตร์ 35 มม. พากย์เสียงในฟิล์ม ยิ่งใหญ่ตระการตาด้วย พระเอก 5 นางเอก 6 พร้อมดาวร้ายอีก 20 คน
นำมาสร้างเป็นละครโทรทัศน์โดย ฉลอง ภักดีวิจิตร ได้นำผลงานของน้องชายตนเองชิ้นนี้กลับมาปัดฝุ่นทำใหม่ในปี พ.ศ. 2552 โดยออกอากาศทางช่อง 7 สี ทุกวันจันทร์-อังคาร เวลา 20.20-22.20 น. ออกอากาศอีกครั้ง ทุกวันจันทร์ - ศุกร์ เวลา 13.00 - 14.55 น. (เริ่มออกอากาศอีกครั้งวันศุกร์ที่ 20 กรกฎาคม พ.ศ. 2555 - ) นำแสดงโดย วัชรบูล ลี้สุวรรณ, รังสิโรจน์ พันธุ์เพ็ง, รพีภัทร เอกพันธ์กุล, อานัส ฬาพานิช, พาทิศ พิสิฐกุล, กวินตรา โพธิจักร, ฟ้ารุ่ง ยุติธรรม, กาญจน์เกล้า ด้วยเศียรเกล้า,มาริสา แอนนิต้า, ปรียานุช อาสนจินดา, กรุง ศรีวิไล และดาราอีกคับคั่ง โดยตอนจบของละครได้เรตติ้ง 25 เรตติ้งเฉลี่ยอยู่ที่ 19.1 ซึ่งเป็นละครที่มีเรตติ้งสูงที่สุดอันดับ 1 ประจำปี พ.ศ. 2552
ปี พ.ศ. 2554 ฉลอง ภักดีวิจิตร สร้างละครภาคต่อของเสาร์ ๕ โดยใช้ชื่อว่า เสาร์ ๕ ตอนทับทิมสยาม ออกอากาศทางช่อง 7 สี ทุกวันศุกร์-เสาร์-อาทิตย์ เวลา 20.20-22.20 นำแสดงโดย วัชรบูล ลี้สุวรรณ, รังสิโรจน์ พันธุ์เพ็ง, รพีภัทร เอกพันธ์กุล, อานัส ฬาพานิช, พาทิศ พิสิฐกุล, กวินตรา โพธิจักร, ฟ้ารุ่ง ยุติธรรม, วรรษพร วัฒนากุล, รฐกร สถิรบุตร, ปรียานุช อาสนจินดา, กัญจน์ ภักดีวิจิตร, ชัชฎาภรณ์ ธนันทา, แมทธิว ดีน ฉันทวานิช, พัชชุดาญ์ พันธุ์พิพัฒน์, กรุง ศรีวิไล และนักแสดงอีกคับคั่ง
อ้างอิงละครเวอร์ชันปี 2565
ตัวละครเอกฝ่ายชาย
เทิด ยอดธง : นั่งสมาธิจนได้คาถากำบังกาย แต่ใช้ได้ในชั่วกลั้นลมหายใจ
เดี่ยว สมเด็จ : นั่งสมาธิจนได้ทิพยโสต หรือหูทิพย์ ได้ยินในระยะไกล
ดอน ท่ากระดาน : ได้คาถาหมัดเหล็ก
ยอด นางพญา : ได้ตาทิพย์ มองเห็นอดีตได้เมื่อสัมผัสตัว
กริ่ง คลองตะเคียน : ได้คาถาลิงลม เคลื่อนไหวร่างกายรวดเร็ว
ตัวละครเอกฝ่ายหญิง
ร้อยตรีหญิง ชลดา : เจ้าหน้าที่หน่วยข่าวกรอง ขอร่วมทีมมาเพื่อตามหา วัฒนา คนรักที่หลงผิดมาเข้าร่วมกับลัทธิจาร์ก้า โดยมี เทิด ยอดธง ที่แอบหลงรักเธออยู่ คอยช่วยเหลือ
หมอบัว : หมออาสาที่มาอยู่ที่หมู่บ้านทุ่งสมิง จนได้เจอกับ เดี่ยว สมเด็จ และได้รักกัน ท่ามกลางอุปสรรครักสามเส้ากับ ยอด นางพญา ที่หลงรักหมอบัวเช่นกัน
ร้อยตรีหญิง ดวงกมล (แตน) : สายลับของหน่วยราชการที่แฝงตัวมาอยู่ที่ห้วยเสือหมอบและทุ่งสมิง และได้มารู้จักและรักกับ ดอน ท่ากระดาน
ม่านฟ้า  : เจ้าหญิงรัฐประจิม ที่มีปัญหากับกลุ่มจาร์ก้า และหนีออกมาจนได้รับบาดเจ็บและเจอกับ ยอด นางพญา
ร้อยตรีหญิง เนตรนภา (กุ้ง) : เป็นเจ้าหน้าที่หน่วยสื่อสาร คนรักเก่าของ กริ่ง คลองตะเคียน มีปมปัญหาคือความต่างศักดิ์ทำให้กริ่งปิดใจกับความรักที่เคยล้มเหลว
ตัวละครสำคัญ (ปี 2565)
เมฆา :   ลูกบุญธรรมของผู้นำลัทธิจาร์ก้า มีพลังไสยเวทย์ที่แกร่งกล้า หลงรักกุ้ง
วัฒนา  : คนรักของชลดา มีอาชีพเป็นครูที่มีอุดมการณ์ อยากสร้างความเท่าเทียมกันในสังคมจนไปเข้าร่วมกับลัทธิจาร์ก้า
พ.ต.ท.เติมพงษ์ : นายตำรวจผู้ปลอมตัวเป็นสัปเหร่อให้กับหมู่บ้านห้วยเสือบหมอบและหมู่บ้านทุ่งสมิง
เจ้าพ่ออินทร์ : ผู้มีอิทธิพลประจำหมู่บ้านห้วยเสือหมอบ ไม่ถูกกับเสือสนธิ์
เสือสนธิ์ : ผู้มีอิทธิพลประจำหมู่บ้านทุ่งสมิง
ธงประจำเขตบริหารพิเศษมาเก๊า
ธงประจำเขตบริหารพิเศษมาเก๊าแห่งสาธารณรัฐประชาชนจีน มีลักษณะเป็นธงพื้นสีเขียว กลางมีรูปดอกบัวสีขาวลอยอยู่เหนือรูปสะพานผู้ว่าการโนเบรอ เดอ คาร์วาลโฮ (Ponte Governador Nobre de Carvalho) และผืนน้ำ รูปเหล่านี้เป็นสีขาว เหนือรูปดอกบัวนั้นมีรูปแถวโค้งของดาวสีทอง 5 ดาว รูปดาวนั้นเป็นรูปดาวใหญ่อยู่ตรงกลาง 1 ดวง ดาวเล็ก 4 ดวง (ล้อมดาวใหญ่ข้างละ 2 ดวง)
อารามวัตรมหายาน
อารามวัตรมหายาน มูลนิธิพุทธจักษุวิชชาลัย หรือที่คนส่วนใหญ่มักจะเรียกว่า วัดพระกษิติครรภ์ (จีน:大乘禪寺ヽ地藏道場ヽ佛眼弘法基金會) เป็นวัดพุทธในนิกายมหายาน ตั้งอยู่ เลขที่ 88 หมู่ที่ 1 บ้านพริก (ทางเข้าหมู่บ้านกฤษดา โครงการ27) ถ.ปื่นเกล้า-นครชัยศรี พุทธมณฑลสาย6 ตำบลหอมเกร็ด อำเภอสามพราน จังหวัดนครปฐม
ประวัติ
หลวงจีนวิศวภัทร มณีปัทมเกตุ สือกว่างตู้ ชาวไทยผู้อุปสมบทเป็นพระภิกษุในนิกายมหายาน สังกัดสายสุขาวดี ที่ภูเขาจิ่วหัวซาน สาธารณรัฐประชาชนจีน ในปี พ.ศ.2548 ท่านเป็นผู้ก่อตั้งมูลนิธิพุทธจักษุวิชชาลัย อารามวัตรมหายาน (大乘禪寺：佛眼弘法基金會:地藏道場) พุทธมณฑลสาย 6 ได้สร้างวัดหรือธรรมสถาน เพื่ออุทิศแด่องค์พระกษิติครรภ์โพธิสัตว์โดยเฉพาะ โดยสร้างองค์พระกษิติครรภ์ ด้วยหินแกรนิตแกะสลักสูงรวมฐาน 13.99 เมตร และพระกษิติครรภ์ 6 ปาง ที่มีคติมาจากปุณฑริกสมาธิสูตร (蓮華三昩經) ที่ว่าพระกษิติครรภ์นิรมาณกายไปโปรดสัตว์ทั้ง 6 ภูมิ พร้อมพญายมราชทั้ง 10 ซึ่งในสูตรฝ่ายมหายานกล่าวว่า เป็นพระพุทธเจ้าและพระโพธิสัตว์องค์สำคัญ 10 พระองค์ นิรมาณกายมาโปรดสัตว์ และปฏิมากรรมหินแกะสลักนายนิรยบาล เป็นหินแกะสลักสูงใหญ่กว่าคนอีกรวมทั้งสิ้น 25 องค์โดยช่างฝีมือจากประเทศสาธารณรัฐประชาชนจีน ตามคติของพุทธมหายานแบบจีน และเผยแพร่กษิติครรภโพธิสัตว์มูลปณิธานสูตร (地藏本願經) และ กษิติครรภ์โพธิสัตว์ทศจักรสูตร （地藏十輪經) ซึ่งเป็นพระสูตรสำคัญของพระกษิติครรภ์ ซึ่งถือได้ว่าเป็นกษิติครรภมณฑล ที่มีอยู่ไม่กี่แห่งในโลก
แก่นดาว
แก่นดาว (planetary core) เป็นแกนกลางของดาวเคราะห์ แก่นดาวอาจจะเป็นของเหลวล้วน ของแข็งล้วน หรืออาจเป็นแบบผสม คือเป็นชั้นของของเหลวกับของแข็งเหมือกับในกรณีของโลก ในระบบสุริยะขนาดของแก่นดาวมีตั้งแต่ 20% ของรัศมีดาว (ดวงจันทร์) จนถึง 85% ของรัศมีดาว (ดาวพุธ)
ดาวแก๊สยักษ์ก็มีแก่นดาวเช่นกัน เพียงแต่ว่ายังเป็นที่ถกเถียงกันอยู่ว่าแก่นดาวเหล่านี้มีสิ่งใดเป็นองค์ประกอบ มีการคาดกันว่าอาจเป็นหิน เหล็ก น้ำแข็ง หรือไฮโดรเจนโลหะ  แก่นดาวของดาวแก๊สยักษ์มีสัดส่วนที่เล็กกว่าสัดส่วนของแก่นดาวเคราะห์คล้ายโลก ถึงแม้ว่าแก่นดาวเหล่านั้นจะใหญ่กว่าโลกก็ตาม ดาวพฤหัสบดีมีแก่นดาวที่หนักกว่าโลก 10–30 เท่า และดาวเคราะห์นอกระบบเอชดี 149026 บีอาจมีแก่นดาวขนาดใหญ่เป็น 100 เท่าของมวลโลก
การศึกษาแก่นดาวเป็นเรื่องที่ท้าทายมาก เพราะไม่สามารถที่จะขุดเจาะสำรวจหรือหาตัวอย่างได้เลย ทำให้จำเป็นต้องใช้เทคนิคทางเลือกอื่น ๆ อย่างวิทยาแผ่นดินไหว ฟิสิกส์แร่ พลศาสตร์ดาวเคราะห์มาเชื่อมโยงกันเพื่อให้นักวิทยาศาสตร์ทำความเข้าในเกี่ยวกับแก่นดาว
แก่นโลก
แก่นโลก เป็นชั้นที่ลึกที่สุดยู่ถัดเข้าไปจากเนื้อโลก สามารถแบ่งได้สองส่วนคือ
ปราสาทโฮเอินท์ซ็อลเลิร์น
ปราสาทโฮเอินท์ซ็อลเลิร์น (Burg Hohenzollern) เป็นปราสาทโบราณซึ่งตกทอดกันในราชวงศ์โฮเอินท์ซ็อลเลิร์นซึ่งเคยปกครองภูมิภาคชวาเบิน ตั้งอยู่บนเขาโฮเอินท์ซ็อลเลิร์น ทางทิศใต้ของเมืองเฮ็คคิงเงิน ในรัฐบาเดิน-เวือร์ทเทิมแบร์ค ประเทศเยอรมนี เป็นหนึ่งในสี่ปราสาทที่มีผู้เช้าชมมากที่สุดในเยอรมนี แต่ละปีมีผู้เข้าชมกว่า 350,000 แสนคน ปัจจุบัน กรรมสิทธิ์ในปราสาทหลังนี้ยังเป็นของทายาทราชวงศ์โฮเอินท์ซ็อลเลิร์น
ปราสาทแห่งนี้เริ่มก่อสร้างเพื่อใช้เป็นป้อมปราการในต้นคริสต์ศตวรรษที่ 11 ต่อมาใน ค.ศ. 1423 ปราสาทแห่งนี้ก็ถูกทำลายลงภายหลังถูกล้อมเป็นเวลา 10 เดือนโดยทัพหลวงของราชวงศ์ฮาพส์บวร์คแห่งจักรวรรดิโรมันอันศักดิ์สิทธิ์ ต่อมาได้มีการสร้างปราสาทใหม่ที่ใหญ่กว่าเดิมขึ้นระหว่าง ค.ศ. 1454 ถึง ค.ศ. 1461 ปราสาทหลังนี้เป็นปราการที่หลบภัยสำหรับราชวงศ์โฮเอินท์ซ็อลเลิร์นหลายครั้ง อาทิในช่วงสงครามสามสิบปี เป็นต้น
ในกลางศตวรรษที่ 18 ปราสาทหลังนี้ถูกปล่อยปละละเลย ทำให้อาคารจำนวนมากชำรุดทรุดโทรมจนต้องรื้ออาคารจำนวนมากทิ้ง อาคารที่หลังที่เห็นอยู่ในปัจจุบันถูกสร้างขึ้นระหว่าง ค.ศ. 1846 ถึง ค.ศ. 1867 โดยพระเจ้าฟรีดริช วิลเฮ็ล์มที่ 4 แห่งปรัสเซีย ผู้มีเชื้อสายโฮเอินท์ซ็อลเลิร์น แม้ปราสาทหลังนี้จะถูกสร้างขึ้นใหม่จนเสร็จ แต่ก็ไม่มีสมาชิกราชวงศ์คนใดใช้ปราสาทนี้เป็นที่ประทับถาวร ในคริสต์ศตวรรษที่ 19 จักรพรรดิเยอรมันสามพระองค์ในยุคจักรวรรดิเยอรมันก็ไม่เคยมาเยือนปราสาทหลังนี้
จังหวัดมาแยน
มาแยน (Mayenne, ) เป็นจังหวัดที่ตั้งอยู่ในแคว้นเปอีเดอลาลัวร์ในประเทศฝรั่งเศส ชื่อจังหวัดมาแยนตั้งตามชื่อแม่น้ำมาแยน ตัวจังหวัดตั้งอยู่ทางตะวันตกเฉียงเหนือของประเทศ โดยมีลาวาลเป็นเมืองหลัก
มาแยนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดแมน
หาดซอร์ด
ซอร์ด ยังเป็นที่รู้จักกันคือ หาดซอร์ด เป็นรหัสนามที่มอบให้กับหนึ่งในห้าส่วนของพื้นที่การยกพลขึ้นหลักทั่วชายฝั่งนอร์ม็องดีในช่วงการโจมตีแรก ปฏิบัติการเนปจูนของปฏิบัติการโอเวอร์ลอร์ด ฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันที่ดำเนินการเมื่อวันที่ 6 มิถุนายน ค.ศ. 1944 การยืดขยาย 8 กิโลเมตร(5.0 ไมล์)จาก Ouistreham ถึง Saint-Aubin-sur-Mer หาดนี้เป็นส่วนการยกพลขึ้นบกบนสุดทางตะวันออกของการรุกราน การได้ซอร์ดเป็นหน้าที่รับผิดชอบของกองทัพอังกฤษด้วยการขนส่งทางทะเล, กวาดทุ่นระเบิด และการระดมยิงจากกองเรือที่ดำเนินการโดยราชนาวีอังกฤษ เช่นเดียวกับส่วนหนึ่งจากกองทัพเรือของโปแลนด์ นอร์เวย์ และฝ่ายสัมพันธมิตรอื่นๆ
ท่ามกลางทั้งห้าหาดของปฏิบัติการ ซอร์ดอยู่ใกล้ถึงก็องมากที่สุด ตั้งอยู่ระยะทางประมาณ 15 กิโลเมตร (9.3 ไมล์) จากเป้าหมายของกองพลทหารราบที่ 3 การลงจอดช่วงแรกได้ประสบความสำเร็จด้วยความสูญเสียที่น้อย แต่การรุกจากหาดได้ชะลอลงด้วยการขนส่งที่แออัดและการต้านทานในพื้นที่การป้องกันอย่างหนักหลังหัวหาด ความคืบหน้าที่ห่างออกไปยังก็องได้หยุดลงโดยการโจมตีตอบโต้กลับของหน่วยยานเกราะเพียงหน่วยเดียวของวัน ซึ่งมาจากกองพลพันเซอร์ที่ 21
ไหล
ไหล สามารถหมายถึง
กระบวนพยุหยาตราสถลมารค
กระบวนพยุหยาตราสถลมารค หรือ กระบวนพยุหยาตราทางสถลมารค คือ การเสด็จพระราชดำเนินของพระมหากษัตริย์ไทย พระราชดำเนินไปในการต่าง ๆ ทางบก ทั้งเป็นการส่วนพระองค์และที่เป็นการพระราชพิธี ซึ่งได้ ประกอบการมาแต่โบราณตั้งแต่สมัยสุโขทัย และสืบทอดต่อมาในสมัยกรุงศรีอยุธยา กรุงธนบุรี กรุงรัตนโกสินทร์ และได้มีมาจนปัจจุบัน แต่เดิมกระบวนพยุหยาตราสถลมารค เป็นการเสด็จพระ ราชดำเนินเพื่อประกอบการพระราชพิธีต่าง ๆ ที่สำคัญ เช่น พระราชพิธีถวายผ้าพระกฐิน พระราชพิธีบรมราชาภิเษก การเสด็จไปนมัสการรอยพระพุทธบาทสระบุรี การอัญเชิญพระพุทธรูปที่สำคัญ จากหัวเมืองเข้ามาประดิษฐานในเมืองหลวง ตลอดจนการต้อนรับราชทูตจากต่างประเทศ และการพระบรมศพ เป็นต้น เป็นการจัดกระบวนมีเครื่องประกอบพระราชอิสริยยศเป็นแถวงดงาม
กระบวนพยุหยาตราพระกฐินสถลมารค เป็นกระบวนพระราชพิธีสำคัญ เมื่อครั้งสมัยกรุงศรีอยุธยา กระบวนดังกล่าวจัดขึ้นทุกปี ในพระราชพิธีสิบสองเดือน โดยพระมหากษัตริย์จะเสด็จสถลมารค เพื่อถวายผ้าพระกฐินแก่พระอารามหลวง กระบวนพยุหยาตรา พระกฐินสถลมารคที่ยิ่งใหญ่ถูกจัดขึ้น ในรัชสมัยสมเด็จพระนารายณ์มหาราช
สมัยกรุงรัตนโกสินทร์มีการเสด็จเลียบพระนคร โดยกระบวนพยุหยาตราสถลมารคสี่ครั้ง คือในรัชสมัย พระบาทสมเด็จพระพุทธเลิศหล้านภาลัย โปรดเกล้าฯ ให้จัดกระบวนแห่เลียบพระนครครั้งหนึ่ง ในรัชสมัย พระบาทสมเด็จพระปกเกล้าเจ้าอยู่หัว พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และครั้งล่าสุดในรัชสมัยพระบาทสมเด็จพระวชิรเกล้าเจ้าอยู่หัว
ในกระบวนพยุหยาตราสถลมารคนี้ พระมหากษัตริย์ พระบรมวงศานุวงศ์ข้าทูลละอองธุลีพระบาท และเสนาบดีที่ตามเสด็จในกระบวน ล้วนทรงฉลองพระองค์และแต่งกายอย่างงดงามพระมหากษัตริย์ทรงเครื่องสนับเพลาเชิงงอน พระภูษาเขียนทองฉลองพระองค์ตาดจีบ คาดเจียระบาด สายรัดพระองค์เพชรทรงพระสังวาล พระธำมรงค์ ทรงพระมาลาเพชร
ในสมัยรัชกาลที่ 9 เมื่อครั้งพระราชพิธีบรมราชาภิเษกนั้น ทรงพระกรุณาโปรดเกล้าฯ ให้ มีแต่เพียงการเสด็จฯ โดยกระบวนราบใหญ่จากพระมหามณเทียรไปยังวัดพระศรีรัตนศาสดารามเท่านั้น จนลุมาถึงการพระราชพิธีเฉลิมพระชนมพรรษาครบ 3 รอบพระนักษัตร จึงทรงพระกรุณาโปรดเกล้าฯ ให้มีการเสด็จพระราชดำเนินเลียบพระนคร โดยกระบวนพยุหยาตราสถลมารคเพื่อทรงนมัสการพระพุทธรูปสำคัญ ณ วัดบวรนิเวศวิหาร นอกจากนี้ยังเป็นครั้งแรกที่มีการถ่ายทอดสดริ้วกระบวนพยุหยาตราสถลมารคผ่านทางสถานีโทรทัศน์ด้วย โดยถ่ายทอดสดโดยสถานีโทรทัศน์ไทยทีวีช่อง 4และสถานีวิทยุโทรทัศน์กองทัพบกช่อง 7
ในพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้มีการเสด็จพระราชดำเนินเลียบพระนครโดยกระบวนพยุหยาตราสถลมารคจากพระที่นั่งอาภรณ์ภิโมกข์ปราสาท ไปยังวัดบวรนิเวศวิหาร วัดราชบพิธสถิตมหาสีมาราม และวัดพระเชตุพนวิมลมังคลาราม ในการนี้ สมเด็จพระนางเจ้าฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี โดยเสด็จในกระบวน ในฐานะรองผู้บัญชาการ และนายทหารพิเศษประจำหน่วยบัญชาการถวายความปลอดภัยรักษาพระองค์ ตามลำดับ นอกจากนี้ยังมีการถ่ายทอดสดริ้วกระบวนพยุหยาตราสถลมารคผ่านทางสถานีโทรทัศน์ด้วย โดยทุกสถานีเชื่อมสัญญาณจากโทรทัศน์รวมการเฉพาะกิจแห่งประเทศไทย
การชุบโลหะด้วยไฟฟ้า
การชุบโลหะด้วยไฟฟ้านั้น มีวัตถุประสงค์ คือ เพื่อชดเชยคุณสมบัติที่ขาดไปของวัสดุที่เป็นตัวถูกชุบ เช่น คุณสมบัติการป้องกันการหลุดลอกเนื่องจากการขัดสี คุณสมบัติป้องกันการเน่าเปื่อย คุณสมบัติการหล่อลื่น ความสวยงาม เป็นต้น โดยสสารของวัสดุที่ใช้ชุบจะไปเคลือบอยู่บนวัสดุที่ต้องการชุบเพื่อเพิ่มคุณสมบัติต่างๆ นอกเหนือจากนี้ ยังใช้เพิ่มความหนาและขนาดให้แก่วัสดุต่างๆที่เล็กเกินไปได้ด้วย
ราก
ทิศทางการลำเลียง
ท่อลำเลียงน้ำ (Xylem)มีลักษณะที่สำคัญคือ เซลล์ต่อกันเป็นท่อหนา กลวง ผนังเซลล์พอกด้วยลิกนิน ลำเลียงน้ำและแร่ธาตุทิศทางเดียว คือ จากล่างขึ้น บน จากรากสู่ลำต้น กิ่ง ก้าน ใบ ดอก ท่อลำเลียงอาหาร (Pholoem) น้ำตาล ถูกลำเลียงผ่านท่อนี้ ท่อนี้จะมีลักษณะเซลล์ต่อ มีผนังเซลล์เป็นเป็นรูกั้น ทิศทางในการลำเลียงมีทั้งขึ้นและลง ในเวลากลางวัน อาหารที่ได้จากการสังเคราะห์ด้วยแสงจะถูกลำเลียงไปเก็บยังส่วนต่าง ๆ ในเวลากลางคืนเมื่อไม่ได้สังเคราะห์แสง ถ้าพืชต้องการอาหาร ก็จะลำเลียงอาหารออกมาจากส่วนที่เก็บไว้
มูดิก
มูดิก (Mudik) หรือ ปูลังกัมปุง (pulang kampung) เป็นคำภาษาอินโดนีเซีย หมายถึงกิจกรรมซึ่งแรงงานที่อพยพเข้ามาทำงานในเมืองเดินทางกลับบ้านเกิด ในช่วงระหว่างหรือก่อนวันหยุดสำคัญอย่างเลอบารัน (อีดิลฟิฏร์) ถึงแม้จะมีการมูดิกเกิดขึ้นตามเมืองใหญ่ ๆ ทั่วทั้งอินโดนีเซีย แต่มูดิกใหญ่สุดและสำคัญสุดอยู่ที่เขตจาการ์ตาและปริมณฑล ซึ่งผู้คนเดินทางออกจากนครราวหลายล้านคน ส่งผลให้ท่าเรือ สถานีรถไฟ สนามบิน อัดแน่นไปด้วยผู้คน รวมไปถึงทางด่วนสายต่าง ๆ ที่อัดแน่นด้วยรถรา โดยเฉพาะสายทรานส์ชวา และสายชายฝั่งเหนือของชวา
มูดิกในระหว่างเทศกาลอีดิลฟิฏร์และเทศกาลสำคัญอื่นของศาสนาอิสลามสามารถพบได้ทั่วไปในประเทศมุสลิม เช่นประเทศอินโดนีเซีย, มาเลเซีย (ซึ่งเรียกว่า บาลิกกัมปุง), ปากีสถาน และ บังกลาเทศ
ศัพทมูล
คำว่า mudik ในภาษาอินโดนีเซีย แปลว่า "การล่องเรือหรือเดินทางไปยัง udik (ต้นน้ำ, แผ่นดิน) โดยทางแม่น้ำ". ส่วน Pulang kampung แปลตรงตัวง่าย ๆ ว่า "กลับบ้าน" โดยคำว่ากัมปุง แปลว่า "หมู่บ้าน"
กองทัพอาร์เจนตินา
กองทัพอาร์เจนตินา (Fuerzas Armadas de la República Argentina) อยู่ภายใต้การควบคุมของผู้บัญชาการทหารสูงสุด (ประธานาธิบดี) และ บริหารจัดการโดยพลเรือนผ่าน กระทรวงกลาโหม. ประกอบด้วย กองทัพบก, กองทัพอากาศ และ กองทัพเรือ, ซึ่งรวมถึงสองหน่วยงาน ภายใต้การควบคุมของกระทรวงความมั่นคง, หน่วยเคลื่อนที่เร็วของ: ทหารตำรวจแห่งชาติ มีหน้าที่อารักขาบุคคลสำคัญ และ สถานที่สำคัญทางยุทธศาสตร์ และ หน่วยยามฝั่ง, มีหน้าที่รักษาความปลอดภัยทางน้ำ รวมถึง น่านน้ำทางทะเล.
ACT
ACT อาจหมายถึง
กีฬากระโดดน้ำในโอลิมปิกฤดูร้อน 1988
การแข่งขันกีฬากระโดดน้ำในกีฬาโอลิมปิกฤดูร้อน 1988 จัดการแข่งขันที่โซล ประเทศเกาหลีใต้ มีการชิงชัย 4 เหรียญทอง
โกลาหล
โกลาหลแปลว่าความแตกตื่น ในทางพระพุทธศาสนาหมายถึงการแตกตื่นของเหล่าเทวดา มี 5 อย่าง คือ กัปปโกลาหล ๑  แตกตื่นว่าอีกแสนปีโลกธาตุและจักรวาลจะสิ้นแล้ว
พุทธโกลาหล ๑   แตกตื่นว่าอีกพันปีพระสัมมาสัมพุทธเจ้าจะอุบัติขึ้นในโลก
มังคลโกลาหล ๑ แตกตื่นว่าอีก12ปีพระพุทธเจ้าจะตรัสบอกมงคล
โมเนยยโกลาหล ๑ แตกตื่นว่าอีก7ปีพระพุทธเจ้าจะตรัสบอกโมเนยยะปฏิบัติ
โกลาหลอาจใช้ในความหมายว่าวุนวาย
อ้างอิง
พระสุตตันตปิฎก ขุททกนิกาย สุตตนิบาต เล่ม ๑ ภาค ๖ - หน้าที่ 129
สมาชิกสภาผู้แทนราษฎรจังหวัดมุกดาหาร
จังหวัดมุกดาหาร มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นมุกดาหารยังเป็นเพียงอำเภอหนึ่งของจังหวัดนครพนม